open-index/open-wikipedia-markdown huggingface dataset:
Ελληνικές ευρωεκλογές 2014

Οι **[[Ευρωεκλογές 2014|ευρωεκλογές του 2014]]** διεξήχθησαν στην Ελλάδα στις 25 Μαΐου 2014. Το εκλογικό σύστημα ήταν η απλή αναλογική και για πρώτη φορά χρησιμοποιήθηκε η διαδικασία επιλογής βουλευτών με σταυρό, αντί για λίστα. Εκτός από την Ελλάδα, κάλπες στήθηκαν σε Λονδίνο, Βρυξέλλες, Παρίσι και αλλού.

Η Ελλάδα είχε το δικαίωμα εκλογής 21 ευρωβουλευτών, έναν λιγότερο από τις προηγούμενες ευρωεκλογές, λόγω της εισόδου της Κροατίας στην Ευρωπαϊκή Ένωση και της ανακατανομής των εδρών.

Νικητής των ευρωεκλογών αναδείχθηκε ο Συνασπισμός Ριζοσπαστικής Αριστεράς, με 26,26% και έξι ευρωβουλευτές, ενώ η Νέα Δημοκρατία, με 22,72%, κέρδισε πέντε έδρες. Τρίτη δύναμη αναδείχθηκε η Χρυσή Αυγή με τρεις ευρωβουλευτές. Εκλογή αντιπροσώπων στο Ευρωπαϊκό Κοινοβούλιο εξασφάλισε το Κομμουνιστικό Κόμμα Ελλάδας και οι νεοεισερχόμενοι σχηματισμοί: Ελιά - Δημοκρατική Παράταξη, Το Ποτάμι και οι Ανεξάρτητοι Έλληνες.

Εκτός Ευρωκοινοβουλίου βρέθηκαν ο Λαϊκός Ορθόδοξος Συναγερμός και οι Οικολόγοι Πράσινοι, χάνοντας την εκπροσώπηση που είχαν από τις προηγούμενες ευρωεκλογές.

Η αποχή κυμάνθηκε σε υψηλά επίπεδα, αγγίζοντας το 40,67%.

## Κόμματα που συμμετέχουν
Στις εκλογές συμμετείχαν 43 πολιτικοί σχηματισμοί από τις αρχικές 46 αιτήσεις. Στη συνέχεια αποσύρθηκε και το ψηφοδέλτιο της Εθνικής Αυγής το οποίο όμως καταγράφεται στα επίσημα αποτελέσματα.

## Δημοσκοπήσεις

## Αποτελέσματα

### Εκλεγμένοι Ευρωβουλευτές

## Δείτε επίσης
*Κατάλογος των μελών του Ευρωπαϊκού Κοινοβουλίου για την Ελλάδα, 2014-2019

## Παραπομπές


## Εξωτερικοί σύνδεσμοι
* Υπουργείο Εσωτερικών - Ευρωεκλογές 2014: Επίσημα αποτελέσματα
* Ευρωπαϊκό Κοινοβούλιο - Ευρωπαϊκές εκλογές 2014

2014
Ελλαδα
Κατηγορία:Εκλογές του 2014
Τζον Μπούντρικ

Ο **Τζον "Rabbit" Μπούντρικ** (*αγγλ. πλήρες όνομα John Douglas Bundrick*, 21 Νοεμβρίου 1948, Χιούστον, ΗΠΑ) είναι Αμερικάνος κιμπορντίστας της ροκ μουσικής, γνωστότερος για τη συνεργασία του με τα βρετανικά ροκ συγκροτήματα των Free και των The Who.

## Βιογραφία
Ο Μπούντρικ γεννήθηκε στο Χιούστον του Τέξας το 1948 και προέρχεται από οικογένεια μουσικών, αφού η μητέρα του έπαιζε πιάνο, ο πατέρας του μπάσο, ενώ τα αδέλφια του ασχολούνταν με διάφορα μουσικά όργανα. Ξεκίνησε να παίζει πιάνο σε ηλικία επτά ετών και τέσσερα χρόνια αργότερα ακολούθησε τον πατέρα του στο συγκρότημα κάντρι μουσικής που έπαιζε. Στα 15 του χρόνια ηχογραφούσε με διάφορα τοπικά συγκροτήματα και αφού σταμάτησε τις σπουδές του στο κολέγιο, μετακόμισε στο Λος Άντζελες, όπου έλαβε και το προσωνύμιο "Rabbit" λόγω των δοντιών του.

left|thumb|200px|Ο Τζον Μπούντρικ με τους Who το 2007
Στις αρχές της δεκαετίας του '70 επέστρεψε στο Χιούστον για να συνεργαστεί με τον Τζόνι Νας, γράφοντας τραγούδια για το δίσκο του "*I Can See Clearly Now*", του οποίου το ομώνυμο κομμάτι ανέβηκε στην κορυφή των αμερικάνικων τσαρτ και έγινε χρυσό. Μέσω του Νας, ο Μπούντρικ γνώρισε τον Μπομπ Μάρλεϊ με τον οποίο συνεργάστηκε στο δίσκο "*Catch a Fire*".

Το ίδιο διάστημα του προτάθηκε να γίνει μέλος των Free, με τους οποίους κυκλοφόρησε το άλμπουμ "*[[Heartbreaker (άλμπουμ)|Heartbreaker]]*", αφού πιο πριν είχε συνεργαστεί με τον κιθαρίστα του συγκροτήματος, Πωλ Κοσσόφ και τον μπασίστα Άντι Φρέιζερ στο πρότζεκτ Kossoff, Kirke, Tetsu and Rabbit. Κατά το υπόλοιπο της δεκαετίας συνεργάστηκε με καλλιτέχνες όπως οι Sandy Denny, Andy Fairweather-Low, Jim Capaldi, Eric Burdon, Donovan, John Martyn, Silverhead, κ.α.. Επίσης, κυκλοφόρησε μία σειρά προσωπικών δίσκων όπως το "*Broken Arrows*" του 1973 και το "*Dark Saloon*" του 1974.

Το 1977 συνεργάστηκε με τον κιθαρίστα των The Who, Πιτ Τάουνσεντ, συμμετέχοντας στο άλμπουμ "*Rough Mix*" και αναπτύσσοντας φιλία η οποία αποτέλεσε τη βάση για τις μελλοντικές συνεργασίες τους. Την ίδια περίοδο, δέχτηκε πρόσκληση για να συμμετάσχει στους βρετανούς Crawler, ηχογραφώντας μαζί τους δύο στούντιο και ένα ζωντανό άλμπουμ.

Το 1979 εντάχθηκε στους The Who για την παγκόσμια περιοδεία τους και κατά τη δεκαετία του '80 συμμετείχε σε σόλο άλμπουμ των μελών τους, όπως τα "*Empty Glass*", "*White City: A Novel*" και "*Iron Man: A Musical*" του Τάουνσεντ, όπως και τα "*McVicar*" και "*Celebration: The Music of the Who*" του Ρότζερ Ντάλτρι.

Μέχρι σήμερα, έχει κυκλοφορήσει αρκετούς προσωπικούς δίσκους και συμμετείχε σε δουλειές των Μικ Τζάγκερ, Ρότζερ Γουώτερς, Μικ Τέιλορ, Τρέβορ Ράμπιν, κ.α., ενώ έπαιξε και στο άλμπουμ "*[[Endless Wire]]*", τον πρώτο στούντιο δίσκο των The Who μετά το 1982.

## Δισκογραφία

## Πηγές

* John "Rabbit" Bundrick | Biography | AllMusic
* Artist: John *Rabbit* Bundrick | Kurzweil
* John "Rabbit" Bundrick Discography at Discogs

## Εξωτερικοί σύνδεσμοι
* Επίσημη ιστοσελίδα του Τζον Μπούντρικ 

Κατηγορία:Αμερικανοί πιανίστες
Κατηγορία:Αμερικανοί μουσικοί
Κατηγορία:Ροκ μουσικοί
Γιάνι Τσενγκ

Η **Γιάνι Τσένγκ** (*曾雅妮*, 23 Ιανουαρίου 1989) είναι επαγγελματίας παίκτρια του γκολφ από την Ταϊβάν και παίζει στις Ηνωμένες Πολιτείες Αμερικής. Είναι η νεότερη παίκτρια γκολφ όλων των εποχών μεταξύ ανδρών και γυναίκών, η οποία κέρδισε πέντε μεγάλα πρωταθλήματα , και κατετάγη στη θέση 1 στο γυναικείο World Γκολφ Rankings για 109 συνεχόμενες εβδομάδες  την περίοδο 2011-2013.

## Παραπομπές


## Εξωτερικοί σύνδεσμοι
* 

Κατηγορία:Ταϊβανέζοι αθλητές
Κατηγορία:Αθλητές του γκολφ
Φραντσέσκο Ρεντζέττι

Ο **Φραντσέσκο Ρεντζέττι** (Francesco Renzetti), γεννημένος στις 22 Ιανουαρίου 1988 στο Μονακό είναι Ιταλός ποδοσφαιριστής. Αγωνίζεται ως δεξί μπακ για λογαριασμό της Τσεζένα.

## Καριέρα
Ο Φραντσέσκο Ρεντζέττι ξεκίνησε την καριέρα του από τα τμήματα υποδομής της Τζένοα, όπου και πρόλαβε να πραγματοποιήσει μία συμμετοχή με την πρώτη ομάδα του συλλόγου. Έπειτα από μία σεζόν ως δανεικός στην Λουκέζε (επίσης υπό καθεστώς συνιδιοκτησίας το διάστημα μεταξύ 2006 και 2008 μαζί με τον Εμανουέλε Βολπάρα, με το κόστος του καθενός να ανέρχεται στα €250.000 ευρώ η Λουκέζε τους υποδέχτηκε ως δανεικούς τον Ιανουάριο του 2006.), ο Ρεντζέττι μεταγράφηκε στην Αλμπινολέφφε σε μια συμφωνία συνιδιοκτησίας, έναντι ποσού ύψους €750.000 (η Τζένοα απέκτησε τον Ρεντζέττι από την Λουκέζε για €600.000), ως μέρος συναλλαγής κατά την οποία η Τζένοα θα πλήρωνε το υπόλοιπο 50% των δικαιωμάτων του Γκλέισον Σάντος (τον οποίο και μεταπώλησε στην Ρετζίνα) για €1 εκατομμύριο. Αφού πραγματοποίησε συνολικά 39 εμφανίσεις με την Αλμπινολέφφε στη Σέριε Β, ο Ρεντζέττι επαναποκτήθηκε από την Τζένοα για ποσό ύψους μόλις €250.000, η οποία στη συνέχεια τον πούλησε εκ νέου υπό καθεστώς συνιδιοκτησίας στο σύλλογο της Σέριε Β, Πάντοβα για ποσό ύψους €500.000. Τελικά αποκτήθηκε με πλήρη μεταγραφή από την Πάντοβα έναντι €1 εκατομμυρίου.

Στις 12 Ιουλίου 2013, ο Ρεντζέττι μεταγράφηκε στην ΑΚ Τσεζένα ως ελεύθερος.

### Διεθνής Καριέρα
Ο Ρεντζέττι πραγματοποίησε σειρά εμφανίσεων με την Ιταλία σε διάφορες ηλικιακές κατηγορίες σε επίπεδο νέων.

## Παραπομπές


## Εξωτερικοί Σύνδεσμοι
* Προφίλ στο FIGC 
* Προφίλ στην ιστοσελίδα της Πάντοβα
* Προφίλ στο AIC

Κατηγορία:Μονεγάσκοι ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Τζένοα
Κατηγορία:Ποδοσφαιριστές ΑΣ Λουκέζε Λιμπερτάς 1905
Κατηγορία:Ποδοσφαιριστές ΟΚ ΑλμπινοΛέφφε
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές Εθνικής Ιταλίας Κ21
Κατηγορία:Αμυντικοί ποδοσφαιριστές
Ερνάν Πέρες

Ο **Ερνάν Αρσένιο Πέρες Γκονσάλες** (*Hernán Arsenio Pérez González*, γεννημένος στις 25 Φεβρουαρίου 1989), είναι Παραγουανός επαγγελματίας και διεθνής ποδοσφαιριστής, ο οποίος αγωνίζεται ως μέσος για την Εσπανιόλ.

## Σταδιοδρομία σε συλλόγους
### Αρχή και Βιγιαρεάλ
Ο Ερνάν Πέρες έπαιξε στην πρώτη κατηγορία της Παραγουάης το 2007, με την ομάδα Τακουάρι.  Ωστόσο, σημείωσε ελάχιστες εμφανίσεις λόγω σοβαρού τραυματισμού στο γόνατο.

Στις 30 Ιουλίου 2009, υπέγραψε πενταετές συμβόλαιο με τη Βιγιαρρεάλ. Αρχικά, έπαιξε 2 χρόνια στις ρεζέρβες και έπειτα ανέβηκε στην πρώτη ομάδα της Βιγιαρεάλ τη σεζόν 2011-12, όπου έκανε και το ντεμπούτο του στο Τσάμπιονς Λιγκ, με αντίπαλο τη Νάπολι.

Στις 31 Ιανουαρίου 2014, υπέγραψε στον Ολυμπιακό για 3,5 χρόνια. Το ντεμπούτο του, με τη νέα του ομάδα, το έκανε στις 5 Φεβρουαρίου 2014, εναντίον του Πανιωνίου. Στις 13 Απριλίου 2014, τραυματίστηκε σοβαρά για ακόμη μία φορά(ρήξη χιαστών), στον τελευταίο αγώνα του πρωταθλήματος, εναντίον του Απόλλωνα.

Στις 30 Ιανουαρίου του 2015, επέστρεψε στην Ισπανία για χάρη της Ρεάλ Βαγιαδολίδ, όπου παρέμεινε σε αυτήν μέχρι το τέλος της σεζόν.

### Εσπανιόλ
Στις 3 Ιουλίου του 2015, υπέγραψε τετραετές συμβόλαιο με την Εσπανιόλ, αφού προηγουμένως το συμβόλαιό του με τη Βιγιαρρεάλ είχε λήξει.

## Διεθνής σταδιοδρομία
Έκανε το ντεμπούτο με την εθνική Παραγουάης το Μάρτιο του 2010. Το 2011, σε ηλικία 21 ετών, έγινε μέλος της αποστολής της εθνικής του για το Κόπα Αμέρικα.

## Διακρίσεις
### Ολυμπιακός
* Πρωτάθλημα Ελλάδας 2013-14

## Παραπομπές


## Εξωτερικοί Σύνδεσμοι
* Ερνάν Πέρες, FIFA.com 
* Ερνάν Πέρες, soccerway.com 
* Ερνάν Πέρες, transfermarket.co.uk

Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές Βιγιαρρεάλ ΚΦ
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παραγουανοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Παραγουάης Κ20
Κατηγορία:Ποδοσφαιριστές Τακουάρι ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ντεπορτίβο Αλαβές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Αλ Αχλί ΣΚ (Ντόχα)
Μαυρονέρι Καρδίτσας

Το **Μαυρονέρι** είναι μικρός οικισμός της Θεσσαλίας στην Περιφερειακή Ενότητα Καρδίτσας ο οποίος μαζί με τον οικισμό Καλλιφώνι αποτελούν την κοινότητα Καλλιφωνίου που υπάγεται στη Δημοτική Ενότητα Καλλιφώνου του Δήμου Καρδίτσας. Ο οικισμός κατοικείται από Σαρακατσάνους. Σύμφωνα με την απογραφή του 2011 απογράφηκαν 15 κάτοικοι.

Σύμφωνα με προφορικές ιστορίες αποθανόντων, ο οικισμός, αφού πέρασε στην Ελληνική επικράτεια μετά την αποχώρηση των Τούρκων το 19ο αιώνα, αγοράστηκε από Έλληνα τσέλιγκα με το επώνυμο Μπέης και έτσι κτίστηκαν τα πρώτα σπίτια για την οικογένεια.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Θεώρηµα Μπολζάνο-Βάιερστρας

Το **θεώρηµα Μπολζάνο-Βάιερστρας** ονομάστηκε έτσι προς τιμήν των Μπέρναρντ Μπολζάνο και Καρλ Βάιερστρας. 

Δηλώνει ότι σε κάθε φραγμένη ακολουθία πραγματικών αριθμών μπορούμε πάντα να εξαγάγουμε μία συγκλίνουσα υπακολουθία.

Το θεώρημα είναι αρκετά σημαντικό καθώς χρησιμοποιείται πλέον για να αποδειχτούν με ευκολία άλλα θεωρήματα, παίρνοντας κατά κάποιον τρόπο επάνω του την αρχική δυσκολία στην απόδειξη.

## Ιστορία
Το θεώρημα αποδείχτηκε για πρώτη φορά το 1817 από τον Τσέχο μαθηματικό Μπολζάνο. Για πενήντα περίπου χρόνια δεν θεωρήθηκε αρκετά σημαντικό. Ο Γερμανός Βάιερστρας όμως το ανακάλυψε ξανά και το απόδειξε πάλι.

## Παραπομπές


Κατηγορία:Ακολουθίες
Λέοναρντ Νίμοϊ

μικρογραφία|δεξιά|Ο Νίμοϊ το 2011, κάνοντας το γνωστό Βουλκάνιο χαιρετισμό του κ. Σποκ
Ο **Λέοναρντ Νίμοϊ** (αγγλικά: Leonard Simon Nimoy, 26 Μαρτίου 1931 – 27 Φεβρουαρίου 2015) ήταν Αμερικανός ηθοποιός, σκηνοθέτης, τραγουδιστής, ποιητής και φωτογράφος. Γεννήθηκε στη Βοστόνη της Μασαχουσέτης στις 26 Μαρτίου του 1931, από οικογένεια εβραίων μεταναστών, που είχαν έλθει στις ΗΠΑ από το Ιζιασλάρ της σημερινής Ουκρανίας. Ξεκίνησε την ηθοποιία από πολύ μικρός, σαν μέλος θεατρικών ομάδων της τοπικής κοινότητας όπου μεγάλωσε. Αποφοίτησε από το Κολέγιο της Βοστόνης και στη συνέχεια σπούδασε υποκριτική στο *Pasadena Playhouse* της Καλιφόρνια. Ερμήνευσε τους πρώτους (δευτερεύοντες) ρόλους του στην κινηματογραφική ταινία *Queen for a Day* (1951) και στην τηλεοπτική σειρά *Φαντάσματα της στρατόσφαιρας* (1952), ενώ ήταν ο βασικός πρωταγωνιστής της ταινίας *Kid Monk Baroni* (1952). Κατά τη διάρκεια της στρατιωτικής του θητείας, λόγω του ότι είχε ήδη καθιερωθεί ως αναγνωρίσιμος διασκεδαστής, εργάσθηκε στην Ατλάντα σαν παραγωγός εκπομπών για τον αμερικανικό στρατό.

## Σποκ
Ο Νίμοϊ έφτασε στο απόγειο της δημοφιλίας του με τη συμμετοχή του στη σειρά ''Σταρ Τρεκ'' (1965-1969), όπου υποδύθηκε με μεγάλη πειστικότητα τον *[[Σποκ|κο Σποκ]]* (*Mr Spock*) έναν φλεγματικό εξωγήινο, αξιωματούχο-συγκυβερνήτη του πληρώματος του φανταστικού διαστημόπλοιου "Έντερπραϊζ". Η σειρά γνώρισε πολύ μεγάλη επιτυχία και είχε ως επακόλουθο την παραγωγή οκτώ σχετικών ταινιών, στις οποίες ο Νίμοϊ επίσης συμμετείχε, καθώς και τη δημιουργία ενός ολόκληρου franchise. Ο χαρακτήρας του Σποκ βραβεύθηκε ως ένας από τους 50 κορυφαίους τηλεοπτικούς, ενώ χάρισε στον Νίμοϊ τρεις τιμητικές υποψηφιότητες για Βραβεία Έμμυ. Την εμπειρία του σαν "κος Σποκ", ο Νίμοϊ κατέγραψε σε δυο αυτοβιογραφίες του με τίτλους *Δεν είμαι ο Σποκ* (1975) και *Είμαι ο Σποκ* (1995).

Εκτός της σειράς *Σταρ Τρεκ*, ο Νίμοϊ πρωταγωνίστησε και στο επίσης γνωστό σίριαλ *[[Επικίνδυνες Αποστολές (τηλεοπτική σειρά, 1966)|Επικίνδυνες αποστολές]]*.

## Θάνατος
Ο Νίμοϊ απεβίωσε στις 27 Φεβρουαρίου του 2015 σε ηλικία 83 ετών.

## Φιλμογραφία

## Παραπομπές


## Πηγές

* Εγκυκλοπαίδεια Britannica

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί σκηνοθέτες κινηματογράφου
Ο μυλωνάς του Πότσνταμ

:*Για το μύλο που αναφέρεται στο λήμμα, δείτε [[Ιστορικός μύλος του Σανσουσί]]*

Ο **Μυλωνάς του Πότσνταμ**, γνωστότερος παλαιότερα στην ελληνική βιβλιογραφία ως ο ***Μυλωθρός του Πότσδαμ***, είναι ένα μη πραγματικό περιστατικό που κομίζεται ως απτό και πειστικό παράδειγμα προκειμένου να καταδειχθεί η υπεροχή της δικαστικής εξουσίας έναντι της εκτελεστικής, σε μια Πολιτεία δικαίου.

## Θρύλος

Στην Πρωσία του 18ου αιώνα, κοντά στο Πότσδαμ, ο Βασιλιάς Φρειδερίκος ο Μέγας είχε δίπλα στα θερινά του ανάκτορα έναν ανεμόμυλο που έκανε θόρυβο και διατάρασσε τη γαλήνη του. Έτσι, ο Φρειδερίκος κάλεσε τον μυλωνά και απαίτησε να του πουλήσει τον ανεμόμυλό του. Όταν αυτός αρνήθηκε, ο βασιλιάς του απάντησε ότι μπορεί να πάρει έτσι κι αλλιώς το μύλο χωρίς να τον πληρώσει. Η απάντηση του μυλωνά, όπως έμεινε παροιμιώδης, αφαιρετικά, ήταν: «**Ναι, αλλά υπάρχουν δικαστές στο Βερολίνο**».. Στην πραγματικότητα, ο μύλος άρεσε στον βασιλιά ο οποίος θεωρούσε ότι πρόσθετε έναν αγροτικό χαρακτήρα στο ανάκτορο. Ο θρύλος δημοσιεύτηκε το 1787, και αποτελεί "προϊόν" μιας πραγματικής δικαστικής διαμάχης μεταξύ του ιδιοκτήτη του μύλου και του βασιλιά, και μιας άλλης άσχετης με αυτήν υπόθεση πάλι για μύλο, στην οποία είχε παρέμβη ο Φρειδερίκος

## Παραπομπές
  

Κατηγορία:Ιστορίες του Μεσαίωνα
Κατηγορία:Ιστορία και Θεωρία του Δικαίου
Ο όνος του Μπουριντάν

Ο **όνος του Μπουριντάν** είναι ένα παροιμιώδες επιχείρημα του γαϊδάρου που πεθαίνει από πείνα, όντας ανίκανος να επιλέξει ανάμεσα σε δύο σωρούς από άχυρο της αυτής ποσότητας και της ίδιας ποιότητας. Απ' την στιγμή που ο γάιδαρος στέκεται στη μέση δύο απαράλλαχτων σωρών από άχυρο και δεν υπάρχει τίποτα για να τον προδιαθέσει προς οποιοδήποτε σωρό, δεν δύναται να αποφασίσει ποιον θα προσεγγίσει. Ο όνος του Μπουριντάν συχνά χρησιμοποιείται ως επιχείρημα κατά της αιτιοκρατίας.

Αν και ο Ζαν Μπουριντάν (Γάλλος σχολαστικός φιλόσοφος που έζησε στο πρώτο ήμισυ του 14ου αιώνα) δεν κάνει καμία μνεία στο εν λόγω περιστατικό, του αποδόθηκε εσφαλμένα, προφανώς γιατί απασχολήθηκε κατά κόρον με το ζήτημα της ελεύθερης επιλογής στην ανθρώπινη βούληση και το αυτεξούσιο της αδιαφορίας.

Κατηγορία:Ιστορίες του Μεσαίωνα
Αθηναΐς

Με την ονομασία **Αθηναΐς** (γενική: *Αθηναΐδος*) μπορεί να αναφέρονται:

; Πρόσωπα
* Αθηναΐς (αυτοκράτειρα) ή *Ευδοκία* (401-460), σύζυγος του βυζαντινού αυτοκράτορα Θεοδοσίου του Β´.
* Αθηναΐς Νέγκα (γενν. 1974), Ελληνίδα ραδιοφωνική εκφωνήτρια.

; Πολιτισμός και αθλητισμός
* Αθηναΐς (περιοδικό), περιοδικό της Αθήνας που κυκλοφόρησε από το 1876 έως το 1882.
* Αθηναΐς Πολυχώρος Πολιτισμού, ιστορικό βιομηχανικό κτίριο και χώρος εκθέσεων στην Αθήνα.
* Αθηναΐς Κυψέλης, ποδοσφαιρικό σωματείο της Αθήνας.

Κατηγορία:Αποσαφηνίσεις ονομάτων
Ζησιμαίικα Αχαΐας

Τα **Ζησιμαίικα** είναι ένα μικρό χωριό της Αχαΐας που υπάγεται διοικητικά στο Δήμο Δυτικής Αχαΐας.

Είναι σχετικά καινούριος οικισμός και βρίσκεται ανάμεσα στα χωριά Φλόκας και Άρλα, σε μια περιοχή με ιδιαίτερο ιστορικό και αρχαιολογικό ενδιαφέρον. Εγγύς του βρίσκεται και το χωριό Άνω Σουδεναίικα. Στην περιοχή του χωριού βρίσκεται χτισμένο το Αιγυπτόκαστρο.

## Ιστορικά στοιχεία
Το όνομα του χωριού είναι ανθρωπωνυμικό και προήλθε από το επίθετο της οικογένειας (Ζήσιμος ή Ζησιμόπουλος) που κατοικούσε στην περιοχή. Τα **Ζησιμαίικα** αναγνωρίστηκαν ως οικισμός την 05/04/1981 και προσαρτήθηκαν στην τότε κοινότητα Φλόκα. Με το ΦΕΚ 244Α της 04/12/1997 προσαρτάται στο Δήμο Ωλενίας μέχρι το 2010 που εντάχθηκαν στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Δείτε επίσης
* Αιγυπτόκαστρο

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ζησιμαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ζησιμαίικων Αχαΐας. eetaa.gr. Ανακτήθηκε: 31/10/2017.
* Ζησιμαίικα Αχαΐας. moriasnow.gr

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κάμπια

μικρογραφία|Κάμπια
**Κάμπια** ονομάζεται η προνύμφη των Λεπιδοπτέρων Εντόμων, στάδιο που προηγείται της χρυσαλλίδας και της πεταλούδας. Ο όρος αναφέρεται επίσης στις προνύμφες ορισμένων Υμενοπτέρων και Μηκοπτέρων. Το σώμα της κάμπιας είναι μαλακό, κυλινδρικό και επίμηκες, σκεπασμένο συχνά με χνούδι με έντονα χρώματα. Έχει 6 ζεύγη κοντών θωρακικών ποδιών, αρκετά κοιλιακά ψευδοπόδια και κοντές κεραίες. Με το μασητικό όργανο στην περιοχή του στόματος, η κάμπια τρώει με λαιμαργία φύλλα, συνήθως ενός συγκεκριμένου φυτού, και μπορεί να καταστρέψει τις καλλιέργειες. Ζει μοναχικώς μέχρι να κλειστεί στο κουκούλι, όπου θα μεταμορφωθεί σε χρυσαλλίδα. Λανθασμένη είναι η αντίληψη ότι πρόκειται για σκώληκες π.χ. μεταξοσκώληκας. Μία λεπτομερής εξέταση αποδεικνύει ότι είναι έντομα.

## Περιγραφή
 μικρογραφία|Κουκούλι κάμπιας σε κλαδί πεύκου.
Η μορφή και το μέγεθος των καμπιών ποικίλλει σημαντικά, ανάλογα με το είδος. Γενικώς οι κάμπιες έχουν κυλινδρικό και δακτυλιοειδές σκωληκόμορφο σώμα χωρισμένο σε δακτυλιοειδή μεταμερή, κοντά πόδια που παίζουν δευτερεύοντα ρόλο στην κίνησή τους και κινούνται με κυματοειδή προωθητική κίνηση. Περιβάλλονται από ένα προστατευτικό σκληρό χιτινώδες περίβλημα που μπορεί να φέρει τρίχες ή αγκάθια. Το κεφάλι είναι σφαιρικό με ισχυρές σιαγόνες, φέρει δύο ατροφικές κεραίες, έξι στοματικά θρυπτικά μόρια και περίπου 12 πλάγια οφθαλμίδια. Τα θωρακικά μεταμερή, δηλαδή οι τρεις πρώτοι δακτύλιοι μετά το κεφάλι αποτελούν τον θώρακα και διαθέτουν τρία ζεύγη αληθινών ποδιών, με τρία άρθρα και ένα τελικό νύχι το καθένα.

## Παραπομπές


## Εξωτερικοί σύνδεσμοι
* 
* 

Κατηγορία:Λεπιδόπτερα
Πανελλήνιο πρωτάθλημα ποδηλασίας 1950-1951

To **[[Πανελλήνιο πρωτάθλημα ποδηλασίας γενικής βαθμολογίας ανδρών|Πανελλήνιο πρωτάθλημα ποδηλασίας]]** 1950 είχε προγραμματιστεί να γίνει στη Φιλοθέη στις 10 και 17 Δεκεμβρίου 1950. Όμως, λόγω κακοκαιρίας οι αγώνες της 10ης Δεκεμβρίου (σπριντ) έγιναν στις 17, ενώ ο αγώνας αντοχής μεταφέρθηκε για μετά τα Χριστούγεννα. Έπειτα από διαδοχικές αναβολές, λόγω προβλημάτων με τον καιρό, διεξήχθη τελικά στις 4 Φεβρουαρίου 1951. Έτσι το πρωτάθλημα ξεκίνησε το 1950 και τελείωσε το 1951. Δεδομένου ότι το 1951 δεν διεξήχθη πανελλήνιο πρωτάθλημα, συχνά αναφέρεται ως πανελλήνιο πρωτάθλημα 1951. Όπως και το προηγούμενο, περιλάμβανε δύο ατομικά αγωνίσματα ανδρών: ταχύτητας σε πίστα και αντοχής σε δημόσιο δρόμο. Επίσης, ίσχυσε ομαδική βαθμολογία, στην οποία επικράτησε ο '''Παναθηναϊκός''', ο οποίος έτσι κατέκτησε το πανελλήνιο πρωτάθλημα ομαδικής βαθμολογίας. Στο πρωτάθλημα δρόμου αντοχής πρώτος στη βαθμολογία ήταν ο **[[Πανιώνιος (ποδηλασία)|Πανιώνιος]]  **.

## Αγώνας ταχύτητας

Διεξήχθη στις 17 Δεκεμβρίου 1950 στη Φιλοθέη. Μετείχαν 18 ποδηλάτες του Παναθηναϊκού, της ΑΕΚ και του Πανιωνίου. Οι αθλητές χωρίστηκαν σε έξι προκριματικές σειρές και μετά τα ρεπεσάζ προκρίθηκαν στα προημιτελικά οι οκτώ. Ως τα ημιτελικά η πρόκριση κρινόταν σε μία κούρσα. Στον τελικό ο νικητής αναδείχθηκε στις δύο νικηφόρες κούρσες. Πρωταθλητής αναδείχθηκε ο Ροδίτης **Κελεπέρας** που είχε ενταχθεί στο δυναμικό του Παναθηναϊκού που επικράτησε στον τελικό επί του Λάβδα του ίδιου συλλόγου. Στο νικητή απονεμήθηκε η φανέλλα του πρωταθλητή, μετάλλιο και δίπλωμα. Μετάλλια και διπλώματα δόθηκαν και στους δεύτερο και τρίτο.

### Αποτελέσματα
***Προημιτελικοί
#**Λάβδας** (ΠΑΟ) νικά Σεφεριάδη (Πανιώνιος)
#**Κουιμτζίδης** (ΑΕΚ) νικά Στεφανίδη (ΠΑΟ)
#**Κελεπέρας** (ΠΑΟ) νικά Αντζουλάτο (ΠΑΟ)
#**Λεωνίδης** (Πανιώνιος) νικά Βασιλείου (ΠΑΟ)
***Ημιτελικοί
#**Λάβδας** (ΠΑΟ) νικά Κουιμτζίδη (ΑΕΚ)
#**Κελεπέρας** (ΠΑΟ) νικά Λεωνίδη (Πανιώνιος)
***Αγώνας για την 5η θέση
#**Βασιλείου** (ΠΑΟ) νικά Σεφεριάδη (Πανιώνιος)
***Μικρός τελικός
#**Λεωνίδης** (Πανιώνιος) νικά Κουιμτζίδη (ΑΕΚ)
***ΤΕΛΙΚΟΣ
#**Κελεπέρας** (ΠΑΟ) νικά Λάβδα (ΠΑΟ)

====Κατάταξη====


==Αγώνας αντοχής 100χλμ==

Διεξήχθη την Κυριακή [[4 Φεβρουαρίου]] 1951 στους δρόμους της Φιλοθέης. Πήραν μέρος 16 ποδηλάτες και τερμάτισαν οι οκτώ. Νικητής και πανελληνιονίκης αναδείχθηκε ο **Πέτρος Λεωνίδης** του Πανιωνίου με 3 ώρες 15΄03΄΄επικρατώντας του Κουβέλη της ΑΕΚ στο τελικό σπριντ. Τρίτος τερμάτισε ο Χατζηαργυρίου του Πανιωνίου. 
=== Αποτελέσματα ===


==Βαθμολογία==
Στους αγώνες ίσχυσε γενική ομαδική βαθμολογία για τους έξι πρώτους αθλητές (6-5-4-3-2-1). Πρωταθλητής Ελλάδος γενικής βαθμολογίας αναδείχθηκε ο **Παναθηναϊκός ** με 17β αλλά στο [[Πανελλήνιο πρωτάθλημα ποδηλασίας δρόμου ανδρών|πρωτάθλημα αντοχής (δρόμου)]] πρώτος ήταν ο **Πανιώνιος'''.

## Πηγές

*"Αθλητική Ηχώ", 18/12/1950 και 5/2/1951.
*"Εμπρός", 19/12/1950.
*"Εμπρός", 6/2/1951.

Κατηγορία:Ποδηλασία στην Ελλάδα
Κατηγορία:Δήμος Φιλοθέης-Ψυχικού
Κατηγορία:Αθλητικά γεγονότα του 1950
Κατηγορία:Αθλητικά γεγονότα του 1951
Ιπποκράτης Κουτσίνας

Ο **Ιπποκράτης Κουτσίνας** (1893- 18 Ιουνίου 1980) ήταν Έλληνας δικηγόρος και πολιτικός. Υπηρέτησε ως βουλευτής στη Θεσσαλία.

## Σταδιοδρομία
Υπήρξε στενός φίλος του Βενιζέλου. Πολιτεύτηκε για πρώτη φορά στην εκλογική περιφέρεια Λάρισας στις εκλογές του 1926 με την Ένωση Φιλελευθέρων και συγκέντρωσε 1.149 ψήφους, χωρίς να εκλεγεί. Εξελέγη για πρώτη φορά βουλευτής στις εκλογές του 1928 με το Κόμμα των Φιλελευθέρων και επανεξελέγη στις εκλογές του 1932. Αργότερα, στις εκλογές του 1946 δεν εξελέγη βουλευτής καθώς πήρε 797 ψήφους.

Διετέλεσε και βουλευτής Μαγνησίας.
Πέθανε σε μεγάλη ηλικία το 1980.

## Παραπομπές


Κατηγορία:Βουλευτές Λάρισας
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Μαγνησίας
Κονφορμίστας (ταινία)

Ο **Κονφορμίστας** (ιταλ.: *Il Comformista*) είναι κινηματογραφική ταινία πολιτικού περιεχομένου του Μπερνάρντο Μπερτολούτσι (1969–70) βασισμένη στο ομώνυμο μυθιστόρημα του Αλμπέρτο Μοράβια που διασκεύασε όμως ο ίδιος.

Η ταινία εκτυλίσσεται στη δεκαετία του 1930 και του 1940, με μερικά φλας-μπακ στο παρελθόν, ως και τον Πρώτο Παγκόσμιο Πόλεμο, με ήρωα τον Μαρτσέλο Κλερίτσι. Κεντρικό θέμα της είναι η ψυχολογία του φασισμού.

## Σύνοψη
Ο Κλερίτσι είναι ένας γραφειοκράτης που προέρχεται από μια δυσλειτουργική μεγαλοαστική οικογένεια και έχει ένα παιδικό τραύμα σεξουαλικής κακοποίησης. Ο ήρωας δέχτηκε να εκτελέσει αποστολή από την μυστική υπηρεσία της φασιστικής Ιταλίας για να δολοφονήσει τον πρώην μέντορά του, που ζούσε στο Παρίσι. Εμφανίζεται δε πρόθυμος να θυσιάσει τις αξίες του για να φτιάξει μια "κανονική ζωή".

## Υποδοχή

Το 2008, η ταινία συμπεριλήφθηκε στις 100 ιταλικές ταινίες του Ιταλικού Υπουργείου Πολιτιστικής Κληρονομιάς που πρέπει να διασωθούν, ένας κατάλογος με 100 ταινίες που «άλλαξαν τη συλλογική μνήμη της χώρας μεταξύ 1942 και 1978».
## Παραπομπές


## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1970
Κατηγορία:Ταινίες του 1970
Κατηγορία:Ιταλόφωνες ταινίες
Κατηγορία:Ιταλικές δραματικές ταινίες
Κατηγορία:Πολιτικές δραματικές ταινίες
Κατηγορία:Ταινίες παραγωγής Paramount Pictures
Κατηγορία:Ταινίες από Δυτική Γερμανία
Κατηγορία:Ιταλικές ταινίες συσχετιζόμενες με ΛΟΑΤ
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες βασισμένες σε ιταλικά μυθιστορήματα
Κατηγορία:Ταινίες σε σκηνοθεσία Μπερνάρντο Μπερτολούτσι
Το νησί του Πασχάλη (ταινία)

Το ***Νησί του Πασχάλη*** (αγγλ.:**Pascali΄s Island**) είναι δραματική κινηματογραφική ταινία που η υπόθεσή της εξελίσσεται κατά τη διάρκεια της τουρκοκρατίας σε ένα ελληνικό νησί του Αιγαίου περίπου το 1908, βασισμένο στο ομώνυμο βιβλίο του Ανσγουόρθ Μπάρυ. Η ταινία προβλήθηκε το 1988 στο Φεστιβάλ των Κανών.

## Πλοκή
Ο Πασχάλης κάτοικος του νησιού της Σύμης δίδει πληροφορίες στις τουρκικές αρχές σχετικά με ύποπτες κινήσεις που συμβαίνουν στο νησί φυσικά με το αζημίωτο. Όταν καταφθάνει στο νησί ένας Άγγλος αρχαιολόγος και μια ζωγράφος διαπραγματεύονται έναντι αδράς αμοιβής τη διευκόλυνσή τους για την εύρεση ενός αγάλματος. Επειδή όμως τα χρήματα αργούν να εμβασθούν καταδίδει στις τουρκικές αρχές τον τόπο και την ημερομηνία της ανασκαφής και της ανέλκυσης του αγάλματος με αποτέλεσμα να σκοτωθεί ο Άγγλος αρχαιολόγος. Όταν όμως επιστρέφει στο σπίτι του ανοίγοντας την εξώπορτα του σπιτιού του βρίσκει τα χαρτονομίσματα που του είχε υποσχεθεί ο Άγγλος αρχαιολόγος.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1988
Κατηγορία:Βρετανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Βρετανικές δραματικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες τοποθετημένες στην Ελλάδα
Αγάλω Αρκαδίας

Η **Αγάλω**, έως το 1927 γνωστή ως **Αραμουζά**, είναι οικισμός της τοπικής κοινότητας Ράφτη, της δημοτικής ενότητας (τέως δήμου) Ηραίας,  του δήμου Γορτυνίας, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γορτυνίας του νομού Αρκαδίας, στο γεωγραφικό διαμέρισμα Πελοποννήσου.

## Γεωγραφία
Η Αγάλω είναι οικισμός στο δυτικό τμήμα του νομού Αρκαδίας. Βρίσκεται σε ορεινή περιοχή που δεσπόζει στο φαράγγι του ποταμού Λούσιου στα δυτικά, σε μέσο σταθμικό υψόμετρο 460. Απέχει περίπου 75 χλμ. ΒΔ. της Τρίπολης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 ως *Αραμουζά* και προσαρτήθηκε στον δήμο Ηραίας του νοιμού Αρκαδίας. Το 1912 αποσπάστηκε από τον δήμο Ηραίας και προσαρτήθηκε στην κοινότητα Ράφτι (Ράφτη). Το 1927 μετονομάστηκε σε *Αγάλω*. Με το ΦΕΚ 244Α - 04/12/1997 αποσπάστηκε από την κοινότητα Ράφτη και προσαρτήθηκε στον δήμο Ηραίας. Με το ΦΕΚ 87Α - 07/06/2010 αποσπάστηκε από τον δήμο Ηραίας και προσαρτήθηκε στον δήμο Γορτυνίας.

## Αξιοθέατα
* Η κεντρική πλατεία με την πετρόκτιστη βρύση και τον 100ετή πλάτανο 
* Η εκκλησία της Παναγίας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

## Εξωτερικοί σύνδεσμοι
* http://agaloarkadias.blogspot.com/p/blog-page_21.html

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Ευγενία

Το όνομα **Ευγενία** είναι ελληνικό γυναικείο βαφτιστικό όνομα, που δίνεται σε Χριστιανές συνήθως εξαιτίας της Αγίας **[[Ευγενία η οσιομάρτυς|Οσιομάρτυρος Ευγενίας]]**, Ρωμαίας αρχοντοπούλας του 2ου ή 3ου αιώνα (εορτάζεται στις 24 Δεκεμβρίου).

## Πρόσωπα
Μερικά πρόσωπα με το όνομα αυτό είναι (με αλφαβητική σειρά):

* Ευγενία Δημητροπούλου (γενν. 1984), ηθοποιός
* Ευγενία Καράγιωργα (γενν. 1983), αθλήτρια
* Ευγενία Καρπούζη, ηθοποιός γνωστή με το καλλιτεχνικό ψευδώνυμο Τζένη Καρέζη
* Ευγενία Κλειδαρά (1929-2013), μοναχή και συγγραφέας
* Ευγενία Λιβανού (1926-1970), σύζυγος του εφοπλιστή Σ. Νιάρχου
* Ευγενία Μανωλίδου (γενν. 1975), μουσικοσυνθέτιδα, διευθύντρια ορχήστρας και τηλεπαρουσιάστρια
* Ευγενία Περιορή (1928-2007), σκηνοθέτιδα, αρχαιολόγος, ηθοποιός και ραδιοφωνική παραγωγός
* Ευγενία Φακίνου (γενν. 1945), λογοτέχνης και γραφίστρια

### Μέλη βασιλικών οικογενειών
(με χρονολογική σειρά)

* Ευγενία του Ρεθύμνου (1642-1715), βαλιδέ σουλτάνα, μητέρα του Μουσταφά Β΄
* Ευγενία ντε Μοντίχο (1826 – 1920), σύζυγος του Γάλλου Αυτοκράτορα Ναπολέοντα Γ΄
* Πριγκίπισσα Ευγενία της Ελλάδας (1910 - 1988)

«Ευγενία» ήταν επίσης το όνομα που έλαβε ως μοναχή η Βυζαντινή Αυτοκράτειρα Ειρήνη Ασανίνα Καντακουζηνή (σύζυγος του Ιωάννη ΣΤ΄).

## Λογοτεχνία και κινηματογράφος
* *[[Ευγενία Γκραντέ]]* (1833), ένα από τα σημαντικότερα μυθιστορήματα του Ονορέ ντε Μπαλζάκ, και οι 4 μεταφορές του στον κινηματογράφο

## Ονομασίες στην επιστήμη
* 45 Ευγενία, μεγάλος αστεροειδής της Κύριας Ζώνης Αστεροειδών
* Ευγενία (Eugenia), γένος δικοτυλήδονων φυτών της οικογένειας μυρτίδες, με σχεδόν 1000 είδη

Κατηγορία:Αποσαφηνίσεις ονομάτων
Ζοζέφ Ζαν Πιερ Λωράν

Ο **Ζοζέφ Ζαν Πιερ Λωράν** () ήταν Γάλλος, μάλλον ερασιτέχνης αστρονόμος, που ανακάλυψε τον αστεροειδή 51 Νεμάουζα στις 22 Ιανουαρίου 1858.

Δεν ανακάλυψε ποτέ άλλο αστεροειδή και ελάχιστα πράγματα πέρα από αυτό είναι γνωστά για το πρόσωπό του. Περιγράφηκε ως «ένας πολύ επιδέξιος νεαρός» (*«un jeune homme très habile»*) από τον μετέπειτα διευθυντή του Αστεροσκοπείου της Μασσαλίας Εντουάρ Στεφάν.

Ο αστεροειδής ανακαλύφθηκε από το ιδιωτικό αστεροσκοπείο στο παλαιό σπίτι του Μπενζαμέν Βαλζ, στην πόλη Νιμ της Γαλλίας, το οποίο ο Βαλζ είχε αφήσει για να αναλάβει διευθυντής του Αστεροσκοπείου της Μασσαλίας. Εμπιστεύθηκε έτσι το πρώην αστεροσκοπείο του στον Ζ. Λωράν, που έκανε αργότερα την ανακάλυψη. Για τον λόγο αυτό, ο νέος αστεροειδής έλαβε την αρχαία λατινική ονομασία της Νιμ. Το σπίτι, στην οδό rue Nationale αρ. 32 της Νιμ, φέρει σήμερα μία πλάκα που μνημονεύει την ανακάλυψη αυτή.

Ο Βαλζ ανέφερε την ανακάλυψη σε μία επιστολή του στα *Comptes rendus des séances de l'Académie des Sciences* (*Πρακτικά των συνεδριάσεων της Ακαδημίας Επιστημών*). Ο Ζ. Λωράν τιμήθηκε με το Βραβείο Λαλάντ της Γαλλικής Ακαδημίας Επιστημών το 1858 για την ανακάλυψή του από κοινού με άλλους 5 αστρονόμους που είχαν ανακαλύψει κομήτες και αστεροειδείς. Εκτός αυτού, ο αστεροειδής 162 Λαυρεντία, που ανακαλύφθηκε το 1876, ονομάσθηκε έτσι προς τιμή του Ζ. Λωράν.

## Παραπομπές


Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Γκαναίικα Αχαΐας

Τα **Γκαναίικα** ή **Γκανέικα** είναι ένα μικρό, σχετικά καινούριο, χωριό της Αχαΐας και ανήκει στο Δήμο Δυτικής Αχαΐας. Εγγύς τους βρίσκονται τα χωριά Άνω Σουδεναίικα, Ζησιμαίικα, Μαζαράκι καθώς και το χωριό Φλόκα. Πολύ κοντά από τον οικισμό διέρχεται και το ρέμα Τοποροβίτη.

## Γενικά στοιχεία
Το όνομα του χωριού είναι ανθρωπωνυμικό και προήλθε από το επίθετο της οικογένειας που κατοικούσε στην περιοχή. Τα **Γκαναίικα** αναγνωρίστηκαν ως οικισμός την 17/03/1991 και προσαρτήθηκαν στην κοινότητα Μαζαρακίου. Με το ΦΕΚ 244Α της 04/12/1997 προσαρτήθηκαν στο Δήμο Ωλενίας μέχρι το 2010 που εντάχθηκαν στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Δείτε επίσης
* Κάτω Μαζαράκι Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Διοικητικές μεταβολές Γκαναίικων Αχαΐας. eetaa.gr. Ανακτήθηκε: 31/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Λεωνίδας Τσιόκος

Ο **Λεωνίδας Δ. Τσιόκος** (Πρέβεζα, 17.2.1892 - Αθήνα, 25.5.1941) ήταν Έλληνας χημικός, κτηματίας και πολιτικός, ο οποίος διετέλεσε βουλευτής Πρέβεζας (1926-1928, 1932-1936).

## Βιογραφία
Γεννήθηκε στην Πρέβεζα στις 17.2.1864. Πέθανε στην Αθήνα στις 25.5.1941.

## Βιβλιογραφικές παραπομπές


Κατηγορία:Βουλευτές Πρέβεζας
Δημήτριος Δαγκλής

Ο **Δημήτριος Ι. Δαγκλής** (Αγρίνιο, 1859 - Αθήνα, 8.4.1936) ήταν Έλληνας αξιωματικός και πολιτικός, ο οποίος διετέλεσε βουλευτής Πρέβεζας (1915, 1920-1923).

## Βιογραφία
Γεννήθηκε στο Αγρίνιο το 1859. Καταγόταν από το Σούλι. Πέθανε στην Αθήνα στις 8.4.1936.

## Βιβλιογραφικές παραπομπές


Κατηγορία:Βουλευτές Πρέβεζας
No Rest for the Wicked

**No Rest for the Wicked** είναι ο τίτλος του πέμπτου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Σεπτέμβριο του 1988. Η ιαπωνική έκδοση του δίσκου περιελάμβανε το επιπλέον κομμάτι "*The Liar*", ενώ η αρχική κυκλοφορία του δίσκου βινυλίου δεν περιελάμβανε το τραγούδι "*Hero*".

Αυτός ήταν ο πρώτος δίσκος του Osbourne με τον κιθαρίστα Ζακ Γουάιλντ στη σύνθεση του συγκροτήματος του, ο οποίος είχε στείλει ντέμο όταν ανακοινώθηκε η αποχώρηση του Τζέικ Λι. Επίσης, το μπάσο έπαιξε ο Μπομπ Ντέισλι ο οποίος αποχώρησε για άλλη μια φορά μετά την κυκλοφορία του άλμπουμ, δίνοντας τη θέση του στον μπασίστα των Black Sabbath, Γκίζερ Μπάτλερ.

Το "*No Rest for the Wicked*" σκαρφάλωσε στο # 13 του Billboard και βραβεύθηκε ως διπλά πλατινένιο στις 15 Αυγούστου 1997.

## Τραγούδια
1. **Miracle Man** *(Osbourne, Wylde, Daisley)* - 3:44
2. **Devil's Daughter (Holy War)** *(Osbourne, Wylde, Daisley, Castillo, Sinclair)* - 5:15
3. **Crazy Babies** *(Osbourne, Wylde, Daisley, Castillo)* - 4:15
4. **Breakin' All the Rules** *(Osbourne, Wylde, Daisley, Castillo, Sinclair)* - 5:15
5. **Bloodbath in Paradise** *(Osbourne, Wylde, Daisley, Castillo, Sinclair)* - 5:03
6. **Fire in the Sky** *(Osbourne, Wylde, Daisley, Castillo, Sinclair)* - 6:24
7. **Tattooed Dancer** *(Osbourne, Wylde, Daisley)* - 3:53
8. **Demon Alcohol** *(Osbourne, Wylde, Daisley, Castillo)* - 4:30
9. **Hero** *(Osbourne, Wylde, Daisley, Castillo, Sinclair)* - 4:49

## Θέσεις τσαρτ

## Βραβεία
***No Rest for the Wicked*** *(άλμπουμ)*
Ηνωμένες Πολιτείες (*RIAA Certification*): 2 φορές πλατινένιος 
Καναδάς (*CRIA Certification*): Πλατινένιος 

## Τα μέλη του συγκροτήματος
Το **No Rest for the Wicked** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **[[Μπομπ Ντέισλι]]** - *μπάσο*
* **Ράντι Καστίγιο** - *τύμπανα*
* **Τζον Σινκλέρ** - *πλήκτρα*

## Παραπομπές


## Πηγές
* No Rest for the Wicked - Ozzy Osbourne | Songs, Reviews, Credits, Awards | AllMusic
* Ozzy Osbourne - No Rest for the Wicked | Sputnikmusic
* Ozzy Osbourne - No Rest for the Wicked - Reviews - Encyclopaedia Metallum
* No Rest for the Wicked Review | Ozzy Osbourne | Ultimate Guitar
* Songfacts - List of songs by Ozzy Osbourne

Κατηγορία:Άλμπουμ του 1988
Κατηγορία:Άλμπουμ του Ozzy Osbourne
Γεώργιος Τρυφωνίδης

Ο **Γεώργιος Π. Τρυφωνίδης** (Πρέβεζα, 30 Απριλίου 1945 – Αθήνα, 26 Ιουνίου 2025) ήταν Έλληνας πολιτικός μηχανικός και πολιτικός. Διετέλεσε 4 φορές βουλευτής Πρέβεζας (1993-1996, 1996-2000, 2000-2004, 2007-2009).

## Βιογραφία
Γεννήθηκε στην Πρέβεζα στις 30 Απριλίου 1945.

Σπούδασε στο Εθνικό Μετσόβιο Πολυτεχνείο, στο Τμήμα Πολιτικών Μηχανικών, από όπου αποφοίτησε το έτος 1968. Το 1974 ίδρυσε την πρώτη τοπική επιτροπή του κόμματος της Νέας Δημοκρατίας στην Πρέβεζα, στην οποία συμμετείχε ως αντιπρόεδρος. Ήταν υποψήφιος δήμαρχος Πρέβεζας στις δημοτικές εκλογές του Οκτωβρίου 1986, χωρίς όμως να εκλεγεί. 

Πολιτεύτηκε με τη Νέα Δημοκρατία στην εκλογική περιφέρεια Πρέβεζας στις εκλογές Ιουνίου και Νοεμβρίου 1989, χωρίς να εκλεγεί. Εκλέχθηκε για πρώτη φορά βουλευτής Πρέβεζας στις εκλογές του 1993, ενώ επανεξελέγη το 1996, το 2000 και  το 2007.

Εκλέχθηκε, μεταξύ άλλων, αντιπρόεδρος της Ομάδας Κοινοβουλευτικού Ελέγχου (Ο.Κ.Ε.) Υ.ΠΕ.ΧΩ.Δ.Ε. της Νέας Δημοκρατίας κατά την περίοδο 1993-1996, και από το 1997 πρόεδρος της Ο.Κ.Ε. Περιβάλλοντος και Χωροταξίας της Ν.Δ. Στην κυβέρνηση του 2004 του Κώστα Αλ. Καραμανλή διορίσθηκε Γενικός Γραμματέας του Υπουργείου ΠΕ.ΧΩ.Δ.Ε. στον τομέα Δημοσίων Έργων με υπουργό τον Γιώργο Σουφλιά.

Ήταν ο βουλευτής με την τρίτη μακρότερη συνολικά θητεία στην εκλογική περιφέρεια Πρέβεζας (4.443 ημέρες, ή 12 χρόνια και 2 μήνες), καθώς και την τρίτη μακρότερη συνεχόμενη θητεία (3.721 ημέρες, ή 10 χρόνια και 2 μήνες).

Απεβίωσε στις 26 Ιουνίου 2025, σε ηλικία 80 ετών. Ετάφη στο Πρώτο Νεκροταφείο Αθηνών στις 30 Ιουνίου 2025.

## Βιβλιογραφικές παραπομπές


## Δείτε επίσης
*Κατάλογος βουλευτών Πρέβεζας

Κατηγορία:Βουλευτές Πρέβεζας
Κατηγορία:Έλληνες μηχανικοί
Κατηγορία:Έλληνες βουλευτές
Σπυρίδων Καραμούτσος

Ο **Σπυρίδων Α. Καραμούτσος** (Πολυστάφυλο Πρέβεζας, 1938) είναι Έλληνας οικονομολόγος, δικηγόρος και πολιτικός. Διετέλεσε βουλευτής Πρέβεζας (1989-1996) του ΠΑΣΟΚ.

## Βιογραφία
Γεννήθηκε στο Πολυστάφυλο Πρέβεζας το 1938.

## Βιβλιογραφικές παραπομπές


Κατηγορία:Βουλευτές Πρέβεζας
Κόνδορας

**Κόνδορας** είναι η ονομασία δύο ειδών των Γυπών του Νέου Κόσμου, το καθένα σε μονοτυπικό γένος. Είναι τα μεγαλύτερα ιπτάμενα χερσαία πτηνά στο Δυτικό Ημισφαίριο.

Αυτά είναι:

* Ο Κόνδορας των Άνδεων (*Vultur gryphus*) που απαντάται στις Άνδεις.
* Ο Κόνδορας της Καλιφόρνιας (*Gymnogyps californianus*) σήμερα περιορίζεται στα δυτικά παράκτια όρη των Ηνωμένων Πολιτειών και του Μεξικού.

## Συστηματική ταξινομική
*Για περαιτέρω πληροφορίες για αυτό το θέμα βλέπε [[Κόνδορας των Άνδεων#Ταξονομία|Ταξινομική του Κόνδορα των Άνδεων]] και [[Κόνδορας της Καλιφόρνιας#Ταξονομία|Ταξινομική του Κόνδορα της Καλιφόρνιας]]*

Οι κόνδορες όπως και όλοι οι γύπες  του Νέου Κόσμου ανήκουν στην οικογένεια των Καθαρτιδών. Οι γύπες του Νέου και του Παλαιού Κόσμου προήλθαν από διαφορετικούς προγόνους. Ωστόσο, και οι δύο τρέφονται με κουφάρια και έχουν χαρακτηριστικά γυμνά κεφάλια.

## Εξωτερικοί σύνδεσμοι

* BirdLife Species Factsheet Andean Condor 
* BirdLife Species Factsheet California Condor 
* California Condor Conservation 
* Condor 
* Scientists Work to Repopulate Colombia's Skies with Condors - slideshow by the *[[Los Angeles Times]]*
* Ventana Wildlife Society: Condor Recovery

Κατηγορία:Γύπες του Νέου Κόσμου
Κατηγορία:Καθαρτίδες
Κατηγορία:Πτωματοφάγα ζώα
Γενική Λαϊκή Ριζοσπαστική Ένωσις

Η **Γενική Λαϊκή Ριζοσπαστική Ένωσις** ήταν δεξιό κόμμα που είχε λάβει μέρος στις εκλογές του 1936 και είχε δημιουργηθεί από τους Γεώργιο Κονδύλη (Εθνικόν Ριζοσπαστικόν Κόμμα), Ιωάννη Ράλλη (Κόμμα Ανεξάρτητων Λαϊκού Κόμματος) και Ιωάννη Θεοτόκη (Εθνικόν Λαϊκόν Κόμμα).

Στις εκλογές του 1936, η Γενική Λαϊκή Ριζοσπαστική Ένωσις έλαβε 19,89% και 63 έδρες.

Με το κόμμα είχαν εκλεγεί 63 βουλευτές, κάποιοι από τους οποίους είναι:

*Αντώνιος Μαγκάκης (πατέρας του υπουργού Γεώργιου - Αλέξανδρου Μαγκάκη)
*Αθανάσιος Α. Αργυρός
*Λεωνίδας Βελόπουλος, βουλευτής Φθιωτιδοφωκίδος
*Κωνσταντίνος Καλκάνης

## Παραπομπές


Κατηγορία:Μοναρχικά κόμματα στην Ελλάδα
Ελί Ντυκομέν

Ο **Ελί Ντυκομέν** (*Élie Ducommun*, 19 Φεβρουαρίου 1833 – 7 Δεκεμβρίου 1906) ήταν Ελβετός ακτιβιστής ειρηνιστής. Βραβεύθηκε με το Βραβείο Νόμπελ Ειρήνης του 1902 από κοινού με τον Σαρλ Αλμπέρ Γκομπά.

Γιος ωρολογοποιού, γεννήθηκε στη Γενεύη και εργάσθηκε ως διδάσκαλος ξένων γλωσσών, δημοσιογράφος, αλλά και ως μεταφραστής για την Ομοσπονδιακή Κυβέρνηση της Ελβετίας (1869–1873). Το 1865 μετακόμισε στη Βέρνη, όπου ίδρυσε το ριζοσπαστικό γερμανόφωνο περιοδικό *Der Fortschritt* (*Η πρόοδος*), το οποίο εκδιδόταν ταυτόχρονα και στη γαλλική γλώσσα υπό τον ίδιο τίτλο (*Progrès*). Το 1867 ο Ντυκομέν βοήθησε στην ίδρυση της «Λεγεώνας για την Ειρήνη και την Ελευθερία» (*Ligue de la paix et de la liberté*), παρότι συνέχισε να εργάζεται σε άλλες θέσεις, μεταξύ των οποίων και μία θέση γραμματέα στην Εταιρεία Χάλυβα Ιούρα-Σεμπλόν, από το 1873 μέχρι το 1891. Το 1891 διορίσθηκε διευθυντής του νεοϊδρυθέντος Διεθνούς Γραφείου Ειρήνης (IPB) με έδρα τη Βέρνη, της πρώτης διεθνούς Μ.Κ.Ο. για την ειρήνη. Ο Ντυκομέν αρνήθηκε να δεχθεί μισθό ή οποιαδήποτε άλλη αποζημίωση για τη θέση αυτή, δηλώνοντας ότι επιθυμούσε να υπηρετήσει με τις δυνάμεις του αποκλειστικά και μόνο για ιδεαλιστικούς λόγους.

Η δραστήρια οργανωτική του επιδεξιότητα εξασφάλισε την επιτυχία του IPB. Τιμήθηκε με το Βραβείο Νόμπελ Ειρήνης το 1902, τη δεύτερη δηλαδή χρονιά της απονομής του, από κοινού με τον συμπατριώτη του Σαρλ Αλμπέρ Γκομπά, και υπηρέτησε ως διευθυντής του Διεθνούς Γραφείου Ειρήνης μέχρι τον θάνατό του. Πέθανε στη Βέρνη σε ηλικία 73 ετών από καρδιοπνευμονική νόσο.

## Παραπομπές


## Εξωτερικοί σύνδεσμοι
* Βιογραφικό σημείωμα στο Ίδρυμα Νομπέλ 

Κατηγορία:Ελβετοί δημοσιογράφοι
Κατηγορία:Ελβετοί ακτιβιστές
Κατηγορία:Βραβευμένοι με Νόμπελ Ειρήνης
Κατηγορία:Ελβετοί νομπελίστες
Νέα Λυκόγιαννη Ημαθίας

Η **Νέα Λυκόγιαννη** είναι χωριό του δήμου Βέροιας, του νομού Ημαθίας. Το χωριό σύμφωνα με την απογραφή του 2011 έχει 399 κατοίκους. Είναι κτισμένο σε υψόμετρο 35 μέτρων. Το χωριό αναγνωριστήκε το 1940 και αρχικά ονομαζόταν Νέος Λυκογιάννης, ενώ ορίστηκε έδρα της κοινότητας Αγίου Γεωργίου Βεροίας, του νομού Θεσσαλονίκης. Το 1946 το χωριό υπάχθηκε στο νομό Ημαθίας και το 1948 μετονομάζεται σε Νέα Λυκόγιαννη. Από το 1997 μέχρι το 2010 βρισκόταν στο δήμο Αποστόλου Παύλου.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Ώρος (αποσαφήνιση)

Το **Ώρος** μπορεί να αφορά τα:

*Ώρος, θεός της αιγυπτιακής μυθολογίας

*1924 Ώρος,  αστεροειδής που περιφέρεται στην εσωτερική κυρίως περιοχή της Κύριας Ζώνης Αστεροειδών και ανακαλύφθηκε το 1960, πήρε το όνομα του από τον θεό 

τους βασιλιάδες της προδυναστικής περιόδου στην Αίγυπτο
*Ώρος Κα
*Ώρος Σερέκ
*Ώρος Κροκόδειλος
*Ώρος Ιρύ
*Ώρος Ταύρος
*Ώρος Λέων

τους γραμματικούς:
*Ώρος ο Αλεξανδρεύς, πιθανώς 5ου αιώνα, γραμματικός που εκπαιδεύτηκε στην Κωνσταντινούπολη, συγγραφέας αρκετών έργων που ονομάζει ο Σουίδας
*Ώρος ο Μιλήσιος (αναφερόμενος και Ωρίων), γραμματικός ο οποίος αναφέρεται από επόμενους συγγραφείς

τον ολυμπιονίκη:
*Ώρος (αθλητής) του 4ου αιώνα, κυνικός φιλόσοφος και πυγμάχος, νικητής στους Ολυμπιακούς αγώνες της Αντιόχειας του 364

Κατηγορία:Αποσαφηνίσεις ονομάτων
Αγάπη Γρεβενών

Η **Αγάπη** είναι οικισμός της τοπικής κοινότητας Καλοχίου της δημοτικής ενότητας και δήμου Γρεβενών, της περιφερειακής ενότητας (τέως νομού) Γρεβενών, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Γρεβενών , στο γεωγραφικό διαμέρισμα Μακεδονίας.
*Μέχρι το 1927 ο οικισμός ονομαζόταν *Ράτσι* (ή *Ρατς* για τους ντόπιους).

## Γεωγραφία
Η Αγάπη είναι ορεινός οικισμός στο ανατολικοκεντρικό τμήμα του νομού Γρεβενών. Βρίσκεται στις δυτικές απολήξεις του όρους Βούρινος και στην ανατολική όχθη του Αλιάκμονα -πολύ κοντά στη συμβολή του με τον Βενέτικο-, πάνω στον δρόμο προς το Καλόχι και σε μέσο σταθμικό υψόμετρο 500. Απέχει περίπου 18 χλμ. Α. ΝΑ. των Γρεβενών.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός είχε την ονομασία *Ράτσι* όταν εμφανίστηκε  διοικητικά, το 1927, οπότε και μετονομάστηκε σε *Αγάπη*. Αρχικά ανήκε στον νομό Κοζάνης αλλά το 1964 εντάχθηκε στον νομό Γρεβενών. Το 1967 προσαρτήθηκε στην κοινότητα Καλοχίου. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Καλοχίου και προσαρτήθηκε στον δήμο Γρεβενών.

## Αξιοθέατα
*Η εκκλησία του Αγίου Αθανασίου στο βόρειο τμήμα του οικισμού
*Η περιοχή με την ονομασία «Σμίξη», όπου ο Βενέτικος ποταμός, συμβάλλει με τον Αλιάκμονα, υψηλής αισθητικής αξίας
Στον οικισμό δραστηριοποιείται ο Πολιτιστικός Σύλλογος «ΓΑΛΙΑΝΑ»

## Έθιμα
Κάθε Δευτέρα του Πάσχα, οι γυναίκες ετοιμάζουν τα «τσιριχτά», τα οποία μαζί με γλυκά και κόκκινα αυγά τα πηγαίνουν στην εκκλησία όπου ο παπάς διαβάζει τα ονόματα των νεκρών-σαν μνημόσυνο, και κατόπιν όλοι μαζί βγαίνουν στο προάυλιο της εκκλησίας και τα τρώνε με γιαούρτι «μαντζίρα». Ακολουθεί χορός με οργανοπαίχτες παιδιά του χωριού. Το έθιμο αυτό, θεωρείται κατάλοιπο των βυζαντινών τραπεζιών της αγάπης και σπανίζει πλέον. Επίσης ανήμερα του Αγίου Γεωργίου γιοράζεται το «μουχαπέτ», όπου οι άντρες και οι γυναίκες του χωριού επισκέπτονται τα σπίτια που γιορτάζουν και με λύρα και νταούλι εύχονται στους εορτάζοντες.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
http://www.grevena.gr/perivallon/index.php?option=com_content&task=view&id=184&Itemid=167

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Σούδα Χανίων

Η **Σούδα** είναι κωμόπολη της Περιφερειακής Ενότητας Χανίων στην Κρήτη και στρατηγικής σημασίας λιμάνι.

## Γενικά
Η Σούδα είναι το επίνειο της πόλης των Χανίων και από το 2011 μέρος του καλλικρατικού δήμου Χανίων, από την οποία απέχει 7 χιλιόμετρα. Με βάση την απογραφή του 2011 είχε πληθυσμό 6.418 κατοίκους. Είναι κτισμένη στα νοτιοδυτικά του Κόλπου της Σούδας και πήρε την πολεοδομική της μορφή τα μεταπολεμικά χρόνια. Το λιμάνι της Σούδας εξυπηρετεί πλοία εσωτερικού, από και προς Πειραιά, καθώς και πλοία εξωτερικού, εμπορικά ή κρουαζιερόπλοια. Στην Κόλπο της Σούδας βρίσκονται σημαντικές στρατιωτικές εγκαταστάσεις τόσο του ελληνικού Πολεμικού Ναυτικού (Ναύσταθμος Κρήτης), αλλά και του ΝΑΤΟ (Βάση Σούδας), που εξυπηρετεί και τις ένοπλες δυνάμεις των ΗΠΑ.

## Αθλητισμός
Ο «**Άρης Σούδας**» ή «**Αθλητικός Ποδοσφαιρικός Σύλλογος Άρης Κυδωνίας**», όπως είναι το πλήρες όνομά του, είναι ο ποδοσφαιρικός σύλλογος του λιμανιού της Σούδας. Ιδρύθηκε το 1958, χρώματα του συλλόγου είναι το μπλε και το λευκό και έμβλημά του ο θεός Άρης. Έχει 3 παρουσίες στο πρωτάθλημα της τέταρτης τη τάξει εθνικής κατηγορίας, τις χρονιές 2002-03 και 2003-04 ως Δ΄ Εθνική και τη σεζόν 2020-21 ως Γ΄ Εθνική. Τη σεζόν 2021-22 μετέχει στο πρωτάθλημα της Γ΄ Εθνικής ως τρίτη τη τάξει εθνική κατηγορία, ύστερα από νέα αναδιάρθρωση. Έδρα του αποτελεί το Δημοτικό γήπεδο Σούδας.

## Παραπομπές


## Πηγές
* ΔΕ Σούδας στην ιστοσελίδα του Δήμου Χανίων.

## Εξωτερικοί σύνδεσμοι
* 

Κατηγορία:Κωμοπόλεις της περιφερειακής ενότητας Χανίων
Ματθαίος Παρανίκας

Ο **Ματθαίος Παρανίκας** (Βίτσα Ιωαννίνων, 1832 – Κωνσταντινούπολη, 1914) ήταν Έλληνας φιλόλογος με πλούσιο συγγραφικό έργο ιστορικού περιεχομένου.

## Βιογραφία
Πραγματοποίησε τις εγκύκλιες σπουδές του στη Ζωσιμαία Σχολή των Ιωαννίνων και στη συνέχεια σπούδασε στη Φιλοσοφική Σχολή Αθηνών και ολοκλήρωσε τις πανεπιστημιακές του σπουδές στο Μόναχο. Διετέλεσε διευθυντής στην Ευαγγελική Σχολή Σμύρνης (1878–1885) και ολοκλήρωσε την εκπαιδευτική δραστηριότητα του διδάσκοντας ρητορική στην Θεολογική Σχολή της Χάλκης.

## Εργογραφία
Μεταξύ των έργων του εξέχουσα θέση κατέχει η πραγματεία του «Σχεδίασμα περί τῆς ἐν τῷ  ἑλληνικῷ ἔθνει καταστάσεως τῶν γραμμάτων ἀπό ἁλώσεως μέχρι τῶν ἀρχῶν τῆς ἐνεστώσης (ΙΘ) ἑκατονταετηρίδος» που αναγνώσθηκε τον Ιούνιο του 1866 στο ελληνικό φιλολογικό σύλλογο της Κωνσταντινούπολης.

## Παραπομπές


## Εξωτερικοί σύνδεσμοι
*Λόγιοι και κείμενα του 17ου-19ου αιώνα
* Ψηφιοθήκη Α.Π.Θ.

Κατηγορία:Έλληνες φιλόλογοι
Κατηγορία:Απόφοιτοι της Ζωσιμαίας Σχολής
Ρυόλιθος

thumb|250px|Ρυόλιθος από τη Νέα Ζηλανδία
Ο **ρυόλιθος** (αγγλ. rhyolite) είναι ηφαιστειακό εκρηξιγενές πέτρωμα με ορυκτολογική σύσταση ανάλογη με αυτή των γρανιτών, συγκεκριμένα είναι το αντίστοιχο έκχυτο του γρανίτη. Παλαιοηφαιστειακές μορφές ασβεσταλκαλικών ρυολίθων είναι οι χαλαζιακοί πορφύρες. Οι δύο αυτοί τύποι προέρχονται από την κρυστάλλωση γρανιτικών μαγμάτων και δεν παρουσιάζουν διαφορά ορυκτολογικής σύστασης, αλλά στη γεωλογική τους ηλικία.

Η ονομασία του προέρχεται από την αρχαιοελληνική λέξη ρύαξ (=ποταμός) και αναφέρεται στο υλικό από το οποίο σχηματίστηκε.

Τα δείγματα του ρυολίθου εμφανίζουν συνήθως λωρίδες ή κηλίδες σε καστανές, πράσινες, γκρίζες, κόκκινες και λευκές αποχρώσεις.

Συγγενή ορυκτά με τον ρυόλιθο είναι ο περλίτης, η κίσσηρη και ο οψιδιανός.

Στην Ελλάδα ο ρυόλιθος απαντάται στη Μήλο, στη Χίο, στη Ροδόπη και στην Αλμωπία-Πέλλα.

## Παραπομπές


Κατηγορία:Ηφαιστειογενή πετρώματα